**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2016. NOVEMBER 24-I RENDES ÜLÉSÉRŐL.**

**Rendeletek:**

**10/2016. (XII. 08.)**

**11/2016. (XI. 30.)**

**Határozatok:**

**612016. (XI. 24.)**

**62/2016. (XI. 24.)**

**63/2016. (XI. 24.)**

**64/2016. (XI. 24.)**

**65/2016. (XI. 24.)**

**66/2016. (XI. 24.)**

**67/2016. (XI. 24.)**

**68/2016. (XI. 24.)**

**69/2016. (XI. 24.)**

**70/2016. (XI. 24.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. november 24-i rendes üléséről.

Jelen vannak: Tóth Istvánné polgármester Bogár István Dormán Jenő, Patakiné Sümegi Mária

Erzsébet, Sipos László, Vizlendvai László képviselők,

Fazekas István jegyző, Darabos Balázsné jegyzőkönyvvezető.

A lakosság köréből megjelent 1 fő.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Simon Viktória képviselőket.

Tóth Istvánné polgármester javaslatot tett az ülés napirendjére.

**N A P I R EN D:**

**1.** Élelmezési normákról és térítési díjakról szóló rendelet módosítása

Előadó: Tóth István Jánosné polgármester

**2.**  Tájékoztató az előző ülés óta történtekről

Előadó: Tóth István Jánosné polgármester

**3.** Zalamenti és Őrségi Önkormányzatok Szociális és Gyermekjóléti Társulása

társulási megállapodás módosítása

Előadó: Tóth István Jánosné polgármester

**4.** Egyéb ügyek

**Zárt ülés:**

**5.** Bursa Hungarica Felsőoktatási pályázatokról döntés

Előadó: Tóth István Jánosné polgármester

**6**. Polgármester beszámolója az elmúlt ülés óta polgármesteri hatáskörben hozott

döntésekről

Előadó: Tóth István Jánosné polgármester

A napirendi pontokat a képviselőtestület egyhangúlag elfogadta.

**1./ Élelmezési normákról és térítési díjakról szóló rendelet módosítása**

Előadó: Tóth Istvánné polgármester

Tóth Istvánné polgármester elmondta, hogy a vállalkozó 5 %-os emelést javasol és a rezsi költséget emelné, így a szülőknek nem kellene többet fizetni mint az idei évben.

Patakiné Sümegi Mária Erzsébet a zalaegerszegi étkezési díjakkal összehasonlítva magasabbak az árak. Ne terheljék a szülőket, a rezsi emelésé elfogadhatónak tartja.

Bogár István az infláció sem indokolja, hogy ilyen mértékű emelést hajtsanak végre, de a rezsi emelésével egyetért.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 4 igen szavazattal / a következő rendeletet alkotta:

**Teskánd Község Önkormányzat 10/2016. (XI. 30.) önkormányzati rendelete**

/ Az élelmezési normákról a térítési díjakról szóló 12/2015. (XI.30.) önkormányzati rendelet módosítása a jegyzőkönyv melléklete./

2**./ Tájékoztató az előző ülés óta történtekről**

Előadó: Tóth Istvánné polgármester

Tóth Istvánné polgármester elmondta, hogy hó eltolási munkákra a Telekes-Ép Kft-től kapott ajánlatot, amelyet ismertetett. A hó eltakarítási munkákra eddig kötött szerződést véleménye szerint fel kell mondani, mivel többszöri egyeztetés után nem látja biztosítottnak a munka elvégzését.

Az ülésre megérkezett Sipos László képviselő.

Szavazásra került sor, amelynek eredményeként a képviselőtestület 5 igen 1 tartózkodással a következő határozatot hozta:

**Teskánd Község Önkormányzata 61/2016. (XI.24.) számú határozata**

Teskánd Község Önkormányzat Képviselőtestülete a téli hó eltakarítási munkákra szerződést köt a Telekes-ép Kft-vel az általa adott ajánlat alapján.

A hó eltakarítási munkákra a Kópic Bt-vel kötött szerződést felmondja.

Tóth Istvánné polgármester elmondta, hogy Szabó László munkaügyi perében a keresetét az I. fokú eljárás keretében elutasították.

Az ülésre megérkezett Vizlendvai László képviselő.

Tóth Istvánné polgármester elmondta, hogy az elmúlt ülésen döntöttek arról, hogy ajánlatot kérnek a sportpálya mellé egy pajta tervezésére.

Két ajánlat érkezett, amelyet ismertetett. Javasolta, hogy a kevesebb ajánlatot adó tervezési ajánlatot fogadják el.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 62/2016. (XI. 24.) számú határozata**

Teskánd Község Önkormányzat Képviselőtestülete megrendeli pajta tervezését a Konép Mérnök Kft-nél az általa adott árajánlat alapján.

Felhatalmazza a polgármestert a szerződés megkötésére.

Tóth Istvánné polgármester a Toldi utca vízelvezési problémáit ismertette. Több helyszíni bejárást is tartottak, végleges megoldás az lenne ha el tudnának vezetni a vizet a Toldi utcától a patakig. Ennek kivitelezése több akadályba is ütközik, hiszen magánterületeken kellene ezt megoldani.

A Toldi utcai utolsó építkezés kapcsán olyan történt, hogy a tulajdonos a háza előtt az árkot kiásatta, amely során az ivóvíz gerincvezeték kikerült a földből.

A Zalavíz Zrt. a gerincvezeték áthelyezésére 510.000,- Ft nettó összegű ajánlatot adott, amelyet nagyon magasnak tart. A vezeték a földből nem állhat ki, mivel az elfagyhat.

Vizlendvai László sürgősen kellene valamit ebben lépni.

Tóth Istvánné polgármester az is megoldás lehetne, hogy az árkot helyezik át. Vállalkozóval megnézeti, hogy milyen megoldás van erre és ez nem kerül ilyen sokba.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 63/2016. (XI.24.) számú határozata**

Teskánd Község Önkormányzat Képviselőtestülete a Zalavíz Zrt-től nem rendeli meg a Toldi utcában a vízvezeték áthelyezését. A problémát az árok áthelyezésével oldja meg.

A lakosság köréből megjelent 1 fő távozott az ülésről.

Tóth Istvánné polgármester ismertette Németh István és neje Teskánd, Petőfi u. 72. szám alatti lakosok jogi képviselőjének levelét.

Sipos László az árkot végignézték nagyobb esőzések alkalmával a kerítést eléri a víz.

Tóth Istvánné az előző válasz levélbe is leírták, hogy a területet kaszáltatják, arra, hogy az önkormányzat az árkot lefedje, vagy lecsöveztesse nincs rá pénzügyi fedezet.

Erről az ügyvédet tájékoztatják.

Tóth Istvánné a temető parkosítása elkészült.

Tóth Istvánné polgármester elmondta, hogy már tárgyaltak arról, hogy az Ilona kápolna felújítására az Egyházközség kapott tervezői ajánlatot. Az egyházközség kérése, hogy ehhez az önkormányzat anyagilag járuljon hozzá. Javasolta, hogy 500.000,- Ft támogatást nyújtsanak ehhez az egyházközségnek.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 64/2016. (XI. 24.) számú határozata**

Teskánd Község Önkormányzat Képviselőtestülete 500.000,- Ft támogatást állapít meg az egyházközség részére az Ilona kápolna tervezési munkáihoz.

Tóth Istvánné polgármester elmondta, hogy rendkívüli települési támogatást pályázat keretében kaptak támogatást szociális feladatokra, valamint az idei évben e célra rendelkezésre álló keretet sem használták fel, így lehetőség van települési támogatások megállapítására.

A jelenleg hatályos szociális gondoskodás helyi szabályairól szóló rendeletüket módosítsák, hogy rendkívüli települési támogatás adható a 75 év feletti nyugdíjasoknak,valamint a 3-18 év közötti kiskorúak részére.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal /a következő rendeletet alkotta:

**Teskánd Község Önkormányzata 12/2016.(XII. 08.) önkormányzati rendelete**

/ Teskánd Község Önkormányzat Képviselőtestületének a szociális gondoskodás helyi szabályairól szóló 3/2015 (III.13.) önkormányzati rendeletének módosítása a jegyzőkönyv melléklete./

Tóth Istvánné polgármester javasolta, hogy az előzetes számítások szerint a rendkívüli települési támogatás összegét 5.000,- Ft/fő összegben állapítsák meg.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 65/2016. (XI. 24.) számú határozata**

Teskánd Község Önkormányzat Képviselőtestülete a teskándi állandó lakcímmel rendelkező 75 év feletti nyugdíjasok, valamint a 3-18 év közötti állandó lakcímmel rendelkező kiskorúak részére 5.000,- Ft rendkívüli települési támogatást biztosít. A támogatás pénzbeli ellátás formájában nyújtható.

3./ **Zalamenti és Őrségi Önkormányztok Szociális és Gyermekjóléti Társulása Társulási megállapodás módosítása**

**Előadó:** Tóth Istvánné polgármester

Tóth Istvánné polgármester ismertette az előterjesztést. Javasolta, hogy a társulási megállapodás módosítását fogadják el.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 66/2016. (XI. 24.) számú határozata**

Teskánd Község Önkormányzat Képviselőtestülete a Zalamenti és Őrségi Önkormányzatok Szociális és Gyermekjóléti Társulása társulási megállapodás módosítását és az egységes szerkezetbe foglalt társulási megállapodást elfogadja.

4./ **Egyéb ügyek**

a./ Zalavíz üzemeltetési szerződések módosítása

Tóth Istvánné polgármester ismertette a Zalavíz Zrt. bérleti üzemeltetési szerződések módosítására vonatkozó javaslatát. Javasolta, hogy az előterjesztést fogadják el.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 67/2016. (XI.24.) számú határozata**

1. Teskánd Község Önkormányzat Képviselőtestülete az ívóvíz és szennyvízközmű-vagyonra vonatkozó új üzemeltetési szerződést elfogadja.

Felhatalmazza a polgármestert a szerződések aláírására.

2. Teskánd Község Önkormányzat Képviselőtestülete az ívóvíz és szennyvízközmű-vagyonra vonatkozó vagyonértékelést elfogadja.

Felhatalmazza a polgármestert a szerződések aláírására.

3. Teskánd Község Önkormányzat Képviselőtestülete ivóvízmű-vagyon vagyonkezelési szerződés megszüntetéséről szóló megállapodást elfogadja.

Felhatalmazza a polgármestert a megállapodás aláírására.

4. Teskánd Község Önkormányzat Képviselőtestülete az ívóvízmű-vagyon vagyonkezelt vagyon elszámolásából eredő különbözet elszámolását jóváhagyja.

5. Teskánd Község Önkormányzat Képviselőtestülete az ívóvízmű-vagyont érintő megváltozott tulajdonviszonyok miatti térítésmentes vagyonátruházás jóváhagyására, a földhivatali átvezetéshez szükséges dokumentumok előkészítésére és aláírására a polgármestert felhatalmazza.

b./ Információbiztonsági feladatok elvégzésére ajánlat

Előadó: Tóth Istvánné polgármester

Tóth Istvánné polgármester elmondta, hogy ahhoz, hogy az önkormányzat pályázatot tudjon benyújtani az ASP-hez történő csatlakozás feltételeinek megteremtéséhez szükséges, hogy információbiztonsági szabályzattal rendelkezzen. Ennek elkészítésére ajánlatot kapott Compliance Data Systems Kft-től, amely 150.000,- Ft- +ÁFA összegért és egy év aláírása esetén 25.000,- Ft + ÁFA /hó díj merül még fel költségként.

Javasolta, hogy a munkát az önkormányzat rendelje meg.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 68/20156. (XI. 24.) számú határozata**

Teskánd Község Önkormányzat Képviselőtestülete szerződést köt a Compliance Data Systems Kft-vel az információbiztonsági feladatok ellátására az általa adott ajánlat alapján.

Tóth Istvánné polgármester elmondta, hogy 150 db 120 l-es szemetes edény áll az önkormányzat rendelkezésére, amelyet a Zaladepo Kft-nél tárolnak. Ennek kiosztásáról gondoskodni kellene, de nem tudja, hogy kik kapjanak, mivel a településen 370 lakóépület van. Javasolná, hogy az egyedül élő nyugdíjasok kapjanak illetve az igénylés sorrendjében történjen a kiosztás.

A javaslatot a képviselőtestület tagjai támogatták.

Tóth Istvánné polgármester tájékoztatta a képviselőtestületet, hogy iskolai konyha fejlesztésére pályázati kiírás jelenik meg. A vállalkozóval egyeztetett a pályázat beadásáról.

Tóth Istvánné polgármester tájékoztatta a képviselőtestületet, hogy pályázati lehetőség van első világháborús emlékművel felújítására. Javasolta, hogy az emlékmű felújítására adjanak be pályázatot.

A javaslatot a képviselőtestület tagjai támogatták.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 69/2016. (XI. 24.) számú határozata**

Teskánd Község Képviselő-testülete az első világháború történelmi emlékeit őrző emlékművek rendbetétele, renoválása, helyreállítása témában - az Első Világháborús Centenáriumi Emlékbizottság megbízásából - a Közép és Kelet európai Történelem és Társadalom Kutatásért Közalapítvány által kiírt

**KKETTKK-CP-02** jelű pályázati felhívásra pályázatot nyújtson be.

A képviselő-testület felhatalmazza Tóth István Jánosné polgármestert a pályázat benyújtására.

Határidő: folyamatos

Felelős: Tóth István Jánosné polgármester

Tóth Istvánné polgármester ezután még az ez év végéig szervezett eseményekről számolt be:

-december 4. Idősek Napja

-december 1.közmeghallgatás

-december 22. Karácsonyvárás

- tájékoztatta a testület tagjait, hogy a Magyar Vöröskereszt Zala Megyei Szervezete Megyei elnökének megválasztották.

Bogár István javasolta, hogy a Sportöltöző melletti visszavásárolt területen egy salakos parkolót kellene kialakítani. Ezzel megoldódnának a parkolási gondok a sportrendezvények és temetések alkalmával is.

A következő 5.6. napirendi pontot a képviselőtestület zárt ülés keretében tárgyalta.

Kmf.

**Tóth Istvánné Fazekas István**

**polgármester jegyző**

Bogár István Simon Viktória

jegyzőkönyv-hitelesítők